CELEX: 31996R2443
Language: el
Date: 1996-12-17 00:00:00
Title: Κανονισμός (ΕΚ) αριθ. 2443/96 του Συμβουλίου της 17ης Δεκεμβρίου 1996 περί πρόσθετων μέτρων για την άμεση στήριξη των εισοδημάτων των παραγωγών ή για τον τομέα του βοείου κρέατος

Avis juridique important

|

31996R2443

Κανονισμός (ΕΚ) αριθ. 2443/96 του Συμβουλίου της 17ης Δεκεμβρίου 1996 περί πρόσθετων μέτρων για την άμεση στήριξη των εισοδημάτων των παραγωγών ή για τον τομέα του βοείου κρέατος  

Επίσημη Εφημερίδα αριθ. L 333 της 21/12/1996 σ. 0002 - 0003

ΚΑΝΟΝΙΣΜΟΣ (ΕΚ) αριθ. 2443/96 ΤΟΥ ΣΥΜΒΟΥΛΙΟΥ της 17ης Δεκεμβρίου 1996 περί πρόσθετων μέτρων για την άμεση στήριξη των εισοδημάτων των παραγωγών ή για τον τομέα του βοείου κρέατος ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,την πρόταση της Επιτροπής,τη γνώμη του Ευρωπαϊκού Κοινοβουλίου (1),Εκτιμώντας:ότι, λαμβανομένων υπόψη των συνεχιζόμενων σοβαρών δυσχερειών του τομέα του βοείου κρέατος που προκύπτουν από τις ανησυχίες των καταναλωτών σχετικά με τη σπογγώδη εγκεφαλοπάθεια των βοοειδών (ΣΕΒ) και ως συνέχεια των μέτρων τα οποία θεσπίστηκαν για τη στήριξη των εισοδημάτων των παραγωγών με τον κανονισμό (ΕΚ) αριθ. 1357/96 (2), είναι αναγκαία η θέσπιση πρόσθετων μέτρων για την άμεση στήριξη των εισοδημάτων των παραγωγών ή του τομέα του βοείου κρέατος 7ότι το ποσό της ενίσχυσης που διατίθεται για κάθε κράτος μέλος για την άμεση στήριξη των εισοδημάτων των παραγωγών ή του τομέα του βοείου κρέατος θα κατανεμηθεί σύμφωνα με μια κλίμακα στην οποία λαμβάνεται, ιδίως, υπόψη το μέγεθος των αγελών βοοειδών σε κάθε κράτος μέλος 7 ότι τα κράτη μέλη θα πρέπει να κατανείμουν τη συνολική χρηματοδότηση με βάση αντικειμενικά κριτήρια, χωρίς οποιαδήποτε στρέβλωση της αγοράς 7ότι η Κοινότητα, για λόγους που έχουν σχέση με τον προϋπολογισμό, χρηματοδοτεί τις δαπάνες στις οποίες υποβάλλονται τα κράτη μέλη προς άμεση στήριξη των εισοδημάτων των παραγωγών ή του τομέα του βοείου κρέατος, μόνον όταν αυτές έχουν εκτελεστεί εντός ορισμένης προθεσμίας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Τα κράτη μέλη χρησιμοποιούν τα ποσά που καθορίζονται στο παράρτημα για να διενεργήσουν πρόσθετες πληρωμές, σύμφωνα με αντικειμενικά κριτήρια, προς στήριξη των εισοδημάτων των παραγωγών ή του τομέα του βοείου κρέατος, εφόσον οι πληρωμές αυτές δεν στρεβλώνουν τον ανταγωνισμό.Άρθρο 2 1. Τα μέτρα που θεσπίζονται από το άρθρο 1 του παρόντος κανονισμού πρέπει να θεωρούνται ως παρεμβάσεις που αποσκοπούν στη σταθεροποίηση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (3).2. Η Κοινότητα χρηματοδοτεί τις δαπάνες στις οποίες υποβάλλονται τα κράτη μέλη για τις πληρωμές που αναφέρονται στο άρθρο 1 μόνον όταν αυτές έχουν εκτελεστεί από τα κράτη μέλη έως τις 15 Οκτωβρίου 1997 το αργότερο.Άρθρο 3 Ο εφαρμοστέος συντελεστής μετατροπής είναι η γεωργική ισοτιμία η οποία ισχύει την 1η Δεκεμβρίου 1996.Άρθρο 4 Οι λεπτομερείς κανόνες εφρμογής του παρόντος κανονισμού εγκρίνονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (4).Άρθρο 5 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός δεν εφαρμόζεται πριν από την ημέρα κατά την οποία κηρύσσεται η οριστική έγκριση του προϋπολογισμού των Ευρωπαϊκών Κοινοτήτων για το δημοσιονομικό έτος 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 17 Δεκεμβρίου 1996.Για το ΣυμβούλιοΟ ΠρόεδροςI. YATES(1) Γνώμη που διατυπώθηκε στις 13 Δεκεμβρίου 1996 (δεν δημοσιεύθηκε ακόμα στην Επίσημη Εφημερίδα).(2) ΕΕ αριθ. L 175 της 13. 7. 1996, σ. 9.(3) ΕΕ αριθ. L 94 της 28. 4. 1970, σ. 13 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1287/95 (ΕΕ αριθ. L 125 της 8. 6. 1995, σ. 1).(4) ΕΕ αριθ. L 148 της 28. 6. 1968, σ. 24 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2222/96 (ΕΕ αριθ. L 296 της 21. 11. 1996, σ. 50).ΠΑΡΑΡΤΗΜΑ Ποσά που αναφέρονται στο άρθρο 1 >ΘΕΣΗ ΠΗΝΑΚΑ>